هوارة المقطع

قرية هوارة المقطع هيا واحده من القرى التبع مركز الفيوم فى محافظة الفيوم فى مصر . حسب إحصاءات سنة 2006، عدد السكان فى هوارة المقطع 18450 انسان ، منهم 9651 رجل و 8799 ست. هرم هواره بالقرية هرم بناه فرعون مصر أمنمحات التالت بعد انهدام هرمه الاولانى اللى بناه فى دهشور . شيد الهرم التانى كمان من الطوب اللبن بعدين كسى من الخارج بالحجر الجيرى . و ارتفاعه 58 متر وطول كل ضلع 105 متر . و نجح عالم الآثار الإنجليزى «بترى» سنة 1889 فى دخول الهرم والوصول لحجرة الدفن وجد بيها تابوت من كتله واحدة ضخمه من الحجر الكوارتسيت ويوصل وزنها ل110 طن. لكن الحرامية تمكنوا من الوصول ليها عن طريق فتحة فى السقف ونهبوا أهم مافيها . و بنى ده الهرم الملك أمنمحات التالت من ملوك الأسره 12. وتضم المنطقة المحيطة بالهرم مجموعه من الآثار منها مقبرة الأميرة نفرو بتاح (اللى عثر عليها 1956) وبقايا قصر اللابرنت وجبانات من العصر المتأخر واللى عثر فيها على بورتريهات الفيوم. المصادر